CELEX: 32015R0502
Language: et
Date: 2015-03-24 00:00:00
Title: Komisjoni rakendusmäärus (EL) 2015/502, 24. märts 2015 , milles käsitletakse Saccharomyces cerevisiae NCYC R404 valmistise kasutamise lubamist lüpsilehmade söödalisandina (loa hoidja Micro Bio-System Ltd)  EMPs kohaldatav tekst

25.3.2015   
            
            
               ET
            
            
               Euroopa Liidu Teataja
            
            
               L 79/57
            
         KOMISJONI RAKENDUSMÄÄRUS (EL) 2015/502,
   24. märts 2015,
   milles käsitletakse Saccharomyces cerevisiae NCYC R404 valmistise kasutamise lubamist lüpsilehmade söödalisandina (loa hoidja Micro Bio-System Ltd)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud, et lisandi kasutamiseks loomasöödas peab olema luba, ning selliste lubade andmise alused ja kord.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus Saccharomyces cerevisiae NCYC R404 valmistise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotlus käsitleb Saccharomyces cerevisiae NCYC R404 valmistise lubamist lüpsilehmade söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. septembri 2014. aasta arvamuses (2) järeldusele, et kavandatud kasutustingimuste juures ei avalda Saccharomyces cerevisiae NCYC R404 valmistis kahjulikku mõju loomade ja inimeste tervisele ega keskkonnale. Jõuti ka järeldusele, et kõnealune söödalisand võib suurendada lüpsilehmade piimatoodangut. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimeetodi kohta.
            
         
               (5)
            
            
               
                  Saccharomyces cerevisiae NCYC R404 valmistise hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. märts 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2014; 12(9):3830.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniat moodustavate ühikute (CFU) arv sellise täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1871
               
               
                  Micron Bio-Systems Ltd
               
               
                  
                     Saccharomyces cerevisiae NCYC R404
               
               
                  
                     Söödalisandi koostis:
                  
                  
                     Saccharomyces cerevisiae NCYC R404 valmistis, mis sisaldab:
                  tahkel kujul vähemalt 1 × 1010 CFU söödalisandi grammi kohta.
                  
                     Toimeaine kirjeldus
                  
                  
                     Saccharomyces cerevisiae NCYC R404
                  
                     Analüüsimeetod
                      (1)
                  
                  Identifitseerimine: polümeraasi ahelreaktsioon (PCR)
                  
                              —
                           
                           
                              Arvu määramine: süviskülvimeetod, kasutades pärmiekstrakti-dekstroosi-klooramfenikooli (CGYE) agarit – EN 15789
                           
                        
               
                  Lüpsilehmad
               
               
                  —
               
               
                  4,4 × 108
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Söödalisandi soovituslik annus: 1 × 1010 CFU looma kohta päevas.
                           
                        
                              3.
                           
                           
                              Kasutajate ohutus: käsitsemisel kasutada respiraatorit ja nahakaitsevahendeid.
                           
                        
               
                  14. aprill 2025
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports